Kamu bisa jelasin ke aku soal Ketua Turus Pertahanan Sepanyol dalam bahasa melayu?

Ketua Turus Pertahanan (, JEMAD) ialah pegawai tentera tertinggi dalam Angkatan Tentera Sepanyol dan merupakan penasihat utama tentera kepada Perdana Menteri,  Menteri Pertahanan,  Majlis Pertahanan Negara dan Majlis Keselamatan Negara. Ia adalah pihak berkuasa tentera keempat negara selepas Raja, Perdana Menteri dan Menteri Pertahanan kerana Setiausaha Negara bagi Pertahanan dan Setiausaha Rendah Pertahanan tidak mempunyai kuasa ketenteraan.

Jawatan JEMAD mempunyai tiga peranan berbeza: peranan sokongan, membantu dan menasihati Perdana Menteri dan Menteri Pertahanan dalam hal ehwal ketenteraan dan menyokong Setiausaha Rendah Pertahanan dalam tugas-tugasnya ke atas anggota tentera; peranan strategik, menjadi pegawai yang  bertanggungjawab mereka bentuk  strategi ketenteraan, mengarah operasi ketenteraan dan tindakan untuk menjamin kebebasan ruang siber  (dengan seliaan Menteri), menugaskan  pasukan tentera untuk misi dan memberi arahan kepada Ketua-Ketua Turus lain untuk melantik komander baru; dan peranan persiapan, menyelaras Ketua-Ketua Turus dan memberi arahan kepada mereka untuk mempersiapkan pasukan tentera, mengawasi organisasi dalaman cabang-cabang yang berlainan, mewujudkan undang-undang dan peraturan bersama  Angkatan Tentera, memastikan pematuhan dengan disiplin tentera, motivasi staf dan kesejahteraan mereka dan menubuhkan organisasi Angkatan Tentera (dengan penyelarasan bersama Ketua-Ketua Turus lain).

Ketua Turus Pertahanan memanggil mesyuarat dan menyelaras gerak kerja Turus Pertahanan (EMAD), sebuah badan pemerintahan dan sokongan tambahan  kepada Ketua Turus Pertahanan yang terdiri daripada Ketua Turus Pertahanan,  Ketua Turus Pertahanan Bersama, Panglima Markas Operasi, Timbalan Panglima Markas Operasi, Pengarah Pusat Perisikan Angkatan Tentera, Panglima Markas Bersama Siber-Pertahanan, Pengarah Pusat Tertinggi bagi Pengajian Pertahanan Nasional, Laksamana Armada, Ketua Markas Tempur Tentera Udara dan Ketua Unit Kecemasan Tentera.

Terdapat dimana keadaan Ketua-Ketua Turus Tentera Darat, Tentera Laut dan Tentera Udara menasihati Ketua Turus Pertahanan, mereka tidak bergantung langsung kepada JEMAD tetapi kepada Menteri Pertahanan.